text: Pas på hullerne!
  27 marts 2010 kl. 09.16
  Det er sæson for motorcykler i landskabet, men der venter de fartglade motorcyklister en grim oplevelse, hvis ikke de tager højde for de mange huller i vejene.
  Den hårde vinter har gjort det rigtigt grimme ved landsdelens veje. Overalt er der flere centimeter dybe huller.
  Det kan blive fatalt når tusindvis af motorcyklister i disse dage kommer på vejene. Med høj fart er det nemt at overse hullerne og så skal der ikke meget til før det går rigtigt galt.
  Overalt i landsdelen advarer politiet nu motorcyklisterne og opfordrer dem til at være ekstra opmærksomme og sætte farten ned.
  